Diari Oficial de la Generalitat Valenciana


Sumari del DOGV 8099, del 04-08-2017 (2017/7238)

RESOLUCIÓ de 28 de juliol de 2017, de la directora general de Treball i Benestar Laboral, per la qual es convoquen les ajudes regulades en el títol II de l'Ordre 31/2014, de 23 d'octubre, de la Conselleria d'Economia, Indústria, Turisme i Ocupació, destinades a subvencionar convenis especials de cotització a la Seguretat Social i interessos de préstecs o pòlisses de crèdit destinats al pagament de les quotes mensuals corresponents als esmentats convenis especials, per a l'exercici de 2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8099

Data del DOGV
:   04-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7238


Data del document
:   28-07-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 28 de juliol de 2017, de la directora general de Treball i Benestar Laboral, per la qual es convoquen les ajudes regulades en el títol II de l'Ordre 31/2014, de 23 d'octubre, de la Conselleria d'Economia, Indústria, Turisme i Ocupació, destinades a subvencionar convenis especials de cotització a la Seguretat Social i interessos de préstecs o pòlisses de crèdit destinats al pagament de les quotes mensuals corresponents als esmentats convenis especials, per a l'exercici de 2017. [2017/7238]  
L'Ordre 31/2014, de 23 d'octubre, de la Conselleria d'Economia, Indústria, Turisme i Ocupació, estableix les bases per a la concessió de les ajudes prèvies a la jubilació de treballadores i treballadors residents a la Comunitat Valenciana, i de les ajudes destinades a subvencionar convenis especials de cotització a la Seguretat Social i interessos de préstecs o pòlisses de crèdit destinats al pagament de les quotes mensuals corresponents als esmentats convenis especials (DOCV 7389, 27.10.2014). Tot això està d'acord amb els preceptes de la disposició addicional cinquena de la Llei 14/2016, de 30 de desembre, de pressupostos de la Generalitat per a l'exercici 2017 (DOCV 7948, 31.12.2016), respecte de la concessió directa de subvencions per raons d'interés públic, social, econòmic o humanitari, o altres, justificades com cal.  
El títol II de l'esmentada Ordre 31/2014 regula les ajudes destinades a subvencionar convenis especials de cotització a la Seguretat Social i interessos de préstecs o pòlisses de crèdit destinats al pagament de les quotes mensuals corresponents als esmentats convenis especials de les persones treballadores que van extingir la seua relació laboral en virtut d'algun dels expedients de regulació d'ocupació o dels procediments concursals que s'esmenten en l'annex II d'aquesta ordre.  
Després d'haver sigut aprovada i publicada la Llei 14/2016, de 30 de desembre, de pressupostos de la Generalitat per a l'exercici 2017, i després de la publicació de la dotació econòmica que finança les mencionades ajudes per a l'exercici 2017, mitjançant la Resolució de 8 de febrer de 2017, de la directora general de Treball i Benestar Laboral (DOGV 7983, 20.02.2017), en aplicació del que disposa la base desena de la referida ordre 31/2014, s'ha de procedir a la seua convocatòria.  
  
D'aquesta manera, encara que no es tracta d'un procediment de concurrència competitiva que obligue a la realització d'una convocatòria pública en els termes que estableix l'article 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ací en avant Llei 1/2015), sinó que es tracta d'ajudes de caràcter singular que es concedeixen de forma directa només a un nombre restringit de persones treballadores (aquelles que van extingir la seua relació laboral en virtut d'algun dels expedients de regulació d'ocupació o procediments concursals que es detallen en l'annex II de l'esmentada Ordre 31/2014, i que, a més, complisquen els requisits que s'hi estableixen), aquesta convocatòria es justifica com una garantia, tant perquè les persones treballadores potencialment beneficiàries que complisquen enguany per primera vegada els esmentats requisits exercisquen el seu dret a sol·licitar aquestes ajudes, com perquè l'òrgan gestor tinga coneixement d'aquelles que, havent sigut beneficiaries d'aquestes ajudes en anys anteriors, hagen deixat de complir-ne els requisits. Al mateix temps, es compleix l'obligació de publicar l'actualització dels imports màxims d'aquestes ajudes, de conformitat amb el que estableix l'apartat 2 de la base dèsset de l'esmentada Ordre 31/2014.  
En virtut de tot això, fent ús de les facultats que em confereix l'article 160 de la Llei 1/2015, i el Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, de conformitat amb el que disposa la base desena de l'Ordre 31/2014, de 23 d'octubre, de la Conselleria d??Economia, Indústria, Turisme i Ocupació, resolc:  
  
Primer. Convocatòria  
Es convoquen per a l'exercici de 2017 les ajudes destinades a subvencionar convenis especials de cotització a la Seguretat Social i interessos de préstecs o pòlisses de crèdit destinats al pagament de les quotes mensuals corresponents als esmentats convenis especials per a persones treballadores residents a la Comunitat Valenciana, regulades en el títol II de l'Ordre 31/2014, de 23 d'octubre, de la Conselleria d'Economia, Indústria, Turisme i Ocupació.  
  
Segon. Dotació econòmica  
Les subvencions establides en la present Resolució es financen amb càrrec a la secció 11, programa pressupostari 315.10 Condicions de Treball i Administració de les Relacions Laborals, capítol IV, línia de subvenció S0211.000, per un import global màxim de 7.917,98 euros.  
  
L'esmentada línia es va dotar inicialment amb un import de 250.000,00 euros, dels quals 104.940,00 euros procedien de fons propis no condicionats de la Generalitat, per a la tramitació dels convenis especials de cotització a la Seguretat Social i interessos de préstecs o pòlisses de crèdit destinades al pagament de quotes mensuals corresponents als esmentats convenis especials regulats en el títol II de l'Ordre 31/2014, de 23 d'octubre.  
Per l'Acord de 7 de juliol de 2017, del Consell, es va autoritzar un ajust entre dotacions de línies de subvenció incloses en l'annex de transferència i subvencions corrents del programa 315.10, Condicions de treball i administració de les relacions laborals, per import de 95.000,00 euros, i la modificació del mode de concessió de la línia S0211 de la Conselleria d'Economia Sostenible, Sectors Productius, Comerç i Treball. De tal manera que s'ha minorat la dotació de l'esmentada línia en 95.000,00 euros, i ha quedat un import actual de 9.940,00 euros.  
Existien obligacions pendents de l'exercici anterior amb càrrec als fons propis no condicionats de la Generalitat per un import total de 2.022,02 euros, que han sigut tramitades com cal en 2017, de la qual cosa resulta un saldo de crèdit per a despeses de 7.917,98 euros.  
  
Tercer. Objecte  
Tal com estableix l'esmentada Ordre 31/2014, aquestes ajudes tenen per objecte evitar el menyscabament de les pensions de jubilació, per pèrdua de períodes de mancança o disminució de les bases reguladores, de les persones treballadores que van extingir la seua relació laboral en virtut d'algun dels expedients de regulació d'ocupació o procediments concursals que es detallen en l'annex II d'aquesta ordre. Per a això, se subvenciona parcialment o totalment el cost anual de la subscripció de convenis especials de cotització regulats per l'Ordre TAS/2865/2003, de 13 d'octubre, per la qual es regula el conveni especial en el sistema de la Seguretat Social, i també el pagament dels interessos derivats dels préstecs o pòlisses de crèdit concertats exclusivament per al pagament de les cotitzacions mensuals dels esmentats convenis especials.  
  
  
Quart. Persones beneficiàries de les ajudes, condicions i règim jurídic aplicable  
1. Poden ser beneficiaris de les ajudes regulades en el títol II de l'Orde 31/2014 les persones treballadores que van extingir la seua relació laboral en virtut d'algun dels expedients de regulació d'ocupació o procediments concursals que s'especifiquen en l'annex II d'aquesta ordre, sempre que complisquen els requisits següents:  
a) Que en el moment de la sol·licitud compten amb una edat igual o superior als 55 anys.  
b) Que el conveni estiga relacionat directament amb l'extinció del contracte de treball en l'empresa titular de l'expedient de regulació d'ocupació o del procediment concursal.  
c) Que no hagen treballat, per compte d'altri, per un període igual o superior a dotze mesos després de l'extinció de la relació laboral de l'expedient de regulació d'ocupació o del procediment concursal.  
  
2. La comprovació de la inclusió de cada persona sol·licitant com a afectada en algun dels expedients de regulació d'ocupació o procediments concursals especificats en l'annex II de l'esmentada Ordre 31/2014, l'ha de dur a terme d'ofici la direcció general competent en matèria de treball.  
3. No poden tenir la condició de beneficiaries d'aquestes ajudes les persones que incórreguen en alguna de les prohibicions arreplegades en l'article 13 de la Llei general de subvencions.  
  
Cinqué. Sol·licituds de les ajudes  
1. Les sol·licituds, juntament amb la documentació requerida, s'ha de presentar mitjançant una instància adreçada a la conselleria competent en matèria de treball, segons el model normalitzat disponible en la següent adreça de la seu electrònica de la Generalitat: www.gva.es/va/inicio/procedimientos'id\_Proc=835&versió=amp.  
Les sol·licituds s'han de presentar, preferentment, en el Registre Auxiliar II d'aqueixa conselleria, siti al C/ Navarro Reverter, núm. 2, de València, sense perjudici que es puguen presentar mitjançant qualssevol de les altres vies previstes en l'article 16 de la Llei 39/2015, d'1 d'octubre, del procediment administratiu comú de les administracions públiques.  
2. Les sol·licituds d'aquestes ajudes poden formular-se individualment o col·lectivament. En aquest últim cas les persones interessades han de designar una persona representant amb el/la qual s'entenguen en totes les actuacions.  
3. El termini de presentació d'aquestes sol·licituds finalitza el dia 30 de setembre de 2017.  
4. Quan la sol·licitud presentada no complira els requisits assenyalats en l'article 66 de la Llei 39/2015, d'1 d'octubre, del procediment administratiu comú de les administracions públiques, o no s'aportara, adjunta, la documentació que d'acord amb les bases reguladores resulta exigible, es requeriria la persona interessada, de conformitat amb l'article 68 de la llei, perquè en el termini de 10 dies esmenara la falta o aportara els documents preceptius, amb indicació que, si així no ho fera, es consideraria que ha desistit de la petició presentada, després de la resolució que s'hauria de dictar en els termes que estableix l'article 21 de la llei.  
5. D'acord amb el que estableix la base novena, apartat 2, de l'Ordre 31/2014, amb totes les sol·licituds s'ha d'aportar, adjunta, la documentació següent  
- Dades de domiciliació bancària segons el model facilitat en la pàgina web del Prop (model de domiciliació bancària)  
- Declaració responsable relativa al fet que el/la sol·licitant no és deutor/a de la Generalitat per reintegrament de subvencions.  
- Declaració responsable de no incórrer en les prohibicions per a obtindre la condició de beneficiari/ària, arreplegades en els apartats 2 i 3 de l'article 13 de la Llei 38/2003, de 17 de novembre, general de subvencions.  
6. Per a les ajudes destinades a sufragar els costs dels convenis especials de cotització a la Seguretat Social, regulades en el capítol I, del títol II, de l'Ordre 31/2014, a la sol·licitud s'ha d'adjuntar, a més de la documentació indicada en la base novena, apartat 2, de l'Ordre 31/2014, la còpia de la resolució per la qual es van aprovar els convenis especials de cotització. En cas d'interrupció se n'ha d'acreditar la represa.  
7. Per a les ajudes regulades en el capítol II del títol II de l'Ordre 31/2014, a la sol·licitud s'ha d'adjuntar, a més de la documentació indicada base novena, apartat 2, de l'Ordre 31/2014, la següent:  
- Còpia de la pòlissa de crèdit o contracte de préstec, individual o col·lectiva, concertats amb l'entitat bancària o d'estalvi.  
- Certificació de l'entitat en què conste que els instruments de crèdit es destinen al pagament de les cotitzacions mensuals a través d'un compte obert exclusivament per a això.  
- Períodes de liquidació d'interessos i quadro d'amortització del principal, en el cas dels préstecs.  
  
Sisé. Règim de concessió i instrucció  
1. Tal com disposa la base desena de l'Ordre 31/2014, aquestes ajudes s'atorguen en règim de concessió directa, de conformitat amb l'article 22.2 c) de la Llei general de subvencions, i l'article 67 del seu reglament, a favor d'aquelles persones beneficiàries que presenten la sol·licitud en el termini escaient, sempre que complisquen les condicions exigides en aquesta convocatòria.  
2. Una vegada s'haja comprovat el compliment de les esmentades condicions i atenent a les sol·licituds presentades, l'òrgan competent ha de dictar una resolució de concessió conjunta per cada un d'expedients de regulació d'ocupació o procediments concursals que s'especifiquen en l'annex II de l'Ordre 31/2014. Cada resolució dictada així ha d'identificar les corresponents persones beneficiàries, i també la subvenció que els correspon individualment.  
3. L'import de la subvenció concedida a cada beneficiària s'ha de correspondre amb l'import sol·licitat, sempre que haja sigut convenientment justificat i no supere el límit màxim a què es refereix l'apartat nové d'aquesta resolució. En el cas que l'import sol·licitat i justificat supere el límit màxim esmentat, la subvenció concedida s'ha de limitar a aquest import màxim, sense perjudici del que s'estableix en el paràgraf següent.  
4. En el cas que aplicant allò que s'ha indicat en el paràgraf anterior l'import total de les subvencions a concedir superara la dotació econòmica prevista en l'apartat segon d'aquesta resolució, es procediria a reduir proporcionalment la subvenció a concedir a cada persona beneficiària, de manera que l'import total de les subvencions a concedir s'ajuste al límit de la dotació econòmica prevista.  
  
Seté. Termini de resolució i notificació  
1. El termini màxim per a tramitar el procediment i notificar la resolució és de tres mesos, a comptar des de la presentació de la sol·licitud en qualsevol dels registres d'entrada de la conselleria competent en matèria de treball, i això sense perjudici del que disposa l'article 22 de la Llei 39/2015, d'1 d'octubre, del procediment administratiu comú de les administracions públiques.  
El transcurs del termini assenyalat sense que s'haja dictat i notificat cap resolució expressa legitima la persona interessada que haguera presentat la sol·licitud a considerar-la desestimada per silenci administratiu, sense perjudici que subsistisca l'obligació legal de resoldre sobre la petició formulada.  
2. La notificació de la resolució dictada s'ha de realitzar individualment a cada persona treballadora beneficiària, en els termes que estableixen els articles del 40 al 42 de la Llei 39/2015, d'1 d'octubre, del procediment administratiu comú de les administracions públiques.  
  
Huité. Actualització dels imports de les ajudes  
Atenent a la variació de l'Índex de Preus al Consum (sistema IPC, base de 2016), des de gener de 2016 fins a gener de 2017, i de conformitat amb el que estableix l'apartat 2 de la base dessetena de l'Ordre 31/2014, els imports màxims de les ajudes incloses en el títol II d'aquesta per a l'exercici 2017 són els següents:  
  
Còmput Anual Mensual  
Ajudes costs convenis especials 5.316,38 - 443,03 -  
Subvencions interessos 976,50 - -  
  
Nové. Compatibilitat de les ajudes  
Tal com disposa la base quinzena de l'Ordre 31/2014, la percepció d'aquestes ajudes és incompatible amb l'obtenció, per part de la mateixa persona beneficiaria, d'altres subvencions, ajudes, ingressos o recursos, per a la mateixa finalitat, siga el que siga el seu origen, sempre que s'excedisca l'import del fet subvencionat aquí.  
L'incompliment d'aquesta incompatibilitat pot donar lloc a la minoració de la subvenció concedida o, si és el cas, al reintegrament de l'excés obtingut, a què s'ha d'afegir l'interés de demora corresponent, tot això en compliment del procediment de reintegrament establit en l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Contra la present resolució, que posa fi a la via administrativa, es pot interposar, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant del mateix òrgan que l'ha dictada, en el termini d'un mes a comptar des de l'endemà d'aparéixer publicada. o bé, directament un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà d'aparéixer publicada, de conformitat amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 28 de juliol de 2017.- El conseller d'Economia Sostenible, Sectors Productius, Comerç i Treball, p. d. (O 31/2014, de 23 d'octubre), la directora general de Treball i Benestar Laboral: Cristina Moreno Fernández.